
]y|ORGEN 



En sUlle Morgenstund, en'Faraaradag, 
en solgul Skorsten paa et tjseret Tag, 
en blaalig Røg, der gennemsigtig rinder 
langs Foraarsskovens brune Biyn, 
fra Hegnets Dug et Vteld af hvide l^yn, 
en Vej, der blank i Morgensolen skinner, 

en Himmel som et køligt, lysfyldt Vand, 
og ud ita Skovens grenespundne Rand 
et dugfrisk FugleFløjt, en trøstig Trille, 
der bliver ved og bliver ved 
og stiger som den køle, sprøde Fred, 
der sander tn en muldfødt, sølvklar Kilde. 
Vif(o SnicUnbarg; Sne 

pORAARSREGN 



Det regner over Mosen, 
saa mildt og blødt, saa fint og tæt, 
et Regnvejr graat af Grøde, 
en Livsens Dug, der lindt og let 
mod Jordens Hjærte rinder. 

Som smaa Krystaller perler 
i Kabbelejers gyldne Fang 
de vædeblanke Draaber, 
og Slaaentjømens Tomehang 
i snehvidt Knopbrud skinner. 

Det gule Græs, de spinkle, 
de silkefine brune Rør 
i Regnen lydløst bæver, 
og Spindelvævets Sølverslør 
om Straa sig draabet vinder. 

Det regner over Mosen, 
saa stille gaar den Dag sin Gang, 
en enlig Smaafugl pipper 
og løfter kvidrende sin Sang, 
imedens Regnen rinder. 



M 

IN BARNDOMS HAVE 

Du min Barndoms fuglefyldte Have, 
mine Drengedages grønne Strimmel Jord, 
hvor bag Elmehegn og Tjørnens lave 
nysudsprungne Hæk Konvaller gror, 

jeg staar paa Vejen lænet mod din Laage 
og ser ind i din grønne, lyse Fred, 
ind i dit Solskin, dine Skyggekroge, 
mens Knopskæl drysser over Vejen ned — 

Ak, I Træ'r, som bar min Gynges Tove, 
hvor I har løftet Eders grønne Top! — 
. . . Skygger ser jeg, tætte som i Skove, 
hvor i Sol jeg luged Ukrudt op, 

og hvor Græsset sig i Plæne bredte, 
lyidt med Fuglestøj og Vingebrus, 
som et Kær af Sommersol, der spredte 
Lys og Frodighed fra Hæk til Hus, 

breder sig en gruslagt Plads til Kroket, — 
visnet er min Barndoms side Græs, 
og mit Bed, hvor Morgenftii'r sig flokked 
gyldent nejende for Vindens Pres. — 

. . . Jeg har søgt dig for i Fred at hvile 
blot en Time paa min Barndoms Skød, 
at min Sjæl en Time kunde smile 
drengelykkelig og rosenrød, 

og du tier, — tyve Aar er rundet, 
som en Fremmed fra din Hæk jeg gaar, 
hvad du gemte paa af mit er svundet, 
— ak, og ældet som jeg selv du staar. 

QRAAV^JR 

Det skumrer mellem Klitterne; en skyet Dag 
er listet over Jorden tyst og tungt, 
og én Dag ældet er min Glædes Smil, mit Nag, 
ældet en Dag alt, hvad jeg ved af ungt. 

Og atter kommer nye Dages stille Flod 

og glider langsomt over mig og mit 

og dækker med sin bløde Strøm hvert Trin, min 

Fod 
i Gaar i Stiens haarde Sten har slidt. 

Og sagte rinder Dag af Dag, og hver en ny 
har Død for fattig Glæde fra i Gaar 
og føder atter Fryd, som leger ungdomskry, 
til Morgendagen den til Jorden slaar. 

Jeg hører Marehalmens hvislende Musik, 
højt oppe sejler rundt i stille Kreds 
en Fugl, og Fuglen stiger, bli'r en ensom Prik, 
og intet i den øde Luftørk ses. 

AUGUSTAFTEN 

Nys gled Maanen bort fra Længen, 
men endnu staar Himlen gylden, 
og jeg ser hvert Blad paa Hylden 
og en Poppel fjernt i Engen, 

sorte Blade stille løftet 
mod det blide Skær fra Maanen 
og i Disens Silkegraanen 
Poppeltoppen fjerlet kløftet. 

Over mig den dybe Himmel 
varligt et Par Stjerner tænder, 
aabner som med sarte Hænder 
for sin kyske, hvide Vrimmel, 

og det mørknes, og det dugges, 
og hver Busk med Busk gror sammen, 
ude over Bakkekammen 
Aftenmaanens Skimmer slukkes; 

al Ting slettes, Poplen Qemer 
sig i Mørket, Hegnets Toppe | 

bli'r en Mur . . . Men højt deroppe | 

staar en Himmel fuld af Stjerner. 

gEPTEMBERAFTEN 



Højt, højt en Stjerne staar! 
saa højt som ingen Sinde 
en Stjerne jeg saa skinne, — 
højt, højt en Stjerne staar! 

Saa bleg og ren en Himmel, 
saa klar en Skumringsluft, 
fyldt af saa dugget Duft, — 
saa ren, saa høj en Himmel! 

Du lyse Efteraar, 
guldstraalende, sølvsmykket, 
i. Perlestrømme dykket, 
du Vintrens gyldne Vaar! 

Jeg træder i dit Tempel 
at ofre i dit Skød 
hvert Suk, hver Sjælenød 
dræbt i dit lyse Tempel. 

Mit Sind sig skært har vendt 
mod Lyset, du udfolder, 
— Septemberkvæld! det volder 
Stjernen, du højt har tændt! 

pøRST 



I OKTOBER 



Det blæser ude, 

nu er Regnen kold, 
alting grimt og sølvaadt, 
Dagen graa og gold. 

Under Havens Buske 
vaade Tudser glo, 
Rosenbedet dukker 
sig i vissen Ro, 

min Reseda kryber 

som en mager Snog, 
hvor den nylig svulmed 
i sin Solskinskrog, 

alle Lindens Blade 
vender Vrangen ud, 
krænger sig og krølles 
for den mindste Slud. 

Eneste en enkelt 

Stedmoderblomst staar strunk, 
blaa og dyb og dunkel 
i sin vaade Prunk, 

som al Nattens Mørke 
i en Blomst blæst ind, 
med en enlig Stjernes 
Guldgraad paa sin Kind. 

E 



FTERAAR 

Jeg sad ved Gribsø en Efteraarsdag 

henimod Aften; en støvfin Regn 

daled gennem den stille Luft 

og lagde sin duggende Aande 

hen over Søens Spejl; 

langs Bredden stod Skoven i nøgen Ro, 

graa og ensom, efteraarsøde, 

med filtrede Buske langs Søens Rand 

og vaade Stammers stimlende Hjord 

ned over Bankerne, vadende tavst 

i Sommerens faldne Løv 

med Kronernes buklede Rygge 

mørke af Ruskregnens Væde. 

Søen vugged mod Breddens Muld, 
vugged saa varsomt en vissen Kvist, 
gynged den ind og flytted den ud 
og lagde hos den to visne Blade, 
mens inde fra Stammernes stille Øde 
et ensomt klagende Suk 
drog ud over Søen. 

Der stod for min Sjæl den Efteraarsaften 
et eneste Billed — Døden. 

Larmløs, kølig, en støvfin Regn, 
der daler gennem den klamme Luft 

Og lægger sin duggende Aande 
over en stilnet Sø, 
mens Skoven, efteraarsøde, 
ruger i evig Skumring 
rundt om det sovende Vand. 

yiNTERAFTEN 



Bag Horisontens bjærgblaa Skyer 

gaar Vintersolen stille ned 

og slukker i en Skyskakt ud sin Fakkel, 

og Himlen gløder som et fjernt 

med Stjemetinder tjeldet Tabernakel. 

Foran mig synker Landet bort 

i Aftnens Dis, der klam og graa 

sig lejrer lavt hen over Hegn og Grøfter; 

langt ude i det stille Land 

sin Silhuet en Landsbykirke løfter. 

Og Himlens Røde falmer fjernt, 
og blege Stjerner gnistrer frem, 
og alle Agres Farver sortner stille; 
det sidste Skær af Dagen dør, 
og ensomt rinder Nattens tavse Kilde. 



i 

J)ECEMBERNAT 

Jeg skimter gennem Mørket Tag ved Tag, 
og under Vinternattens lave Himmel 
ser Rækker jeg af sorte Skorstenspiber, 
der stift som Støtter Mørkets tunge Lag 
med deres brudte Murstenspiller striber. 



Saa sort en Nat! Det kolde Mørke staar 
i Mur der udenfor mit aabne Vindve, 
mens sært det synes mig, som rundt i Gyder 
og i hver asfaltdækket Storstadsgaard 
kun Sorg paa Soi^g i Vintermørket skyder. 

Jeg ser det sindigt under Mulmet gro 
og kuples til en Skov med sorte Kroner, 
der lægger sine tunge, klamme Blade 
op mod hver Rude, skyggende til Ro 
i evig Tryllesøvn de sidste glade. 

Jeg ser saa sært den hele Storstad død, 
som Tornerose under Løv begravet, 
men ingen Prins, som vove vil at kalde, 
som blot en Rift vil flænge i sit Kød, 
at denne tunge Blademur kan falde. 

Jeg sidder hvileløs og stirrer ud 
i dette Mulm, som stakket Qæler over 
al Livets Kvide, al dets Lykkeøden, — 
og mindes én med Tro paa Livets Gud, 
men med en Sjæl bedrøvet indtil Døden. 

E 



NSOM VAAR 



Hvert Aar hænder den samme Ting: 
Skoven knoppes og staar i Spring, 
Livet løber imod din Dør, 
som Livet er løbet saa ofte før. 

Og er du ung, som det Løv i Brud, 
du ferer svimmel ad Døren ud; 
men har du levet halvanden Snes Aar, 
du bliver der, hvor du een Gang staar, 

sætter en Blomst eller to paa dit Bord, 
ser paa det grønne, som rundt om gror, 
ved paa en Prik, hvor det hele bær* hen, 
mindes og glædes og mindes igen, 

glædes ved Livets bedaarende Pragt, 

mindes, hvad alle dets Løfter har bragt, 
glædes ved alle Smaafuglenes Sang, 
mindes en Tekst af saa stille en Klang, 

husker de Længsler, som fløj over Skov, 
ved, du maa nøjes og vandre bag Plov, 
vandre med Favnen af Skuffelser fuld, 
ejer i Sindet dog gammelt Guld, 

ser, hvor Livet er stort og rigt, 
ved, at det halve deraf er Digt, 
glædes ved Digtet og lytter dertil 
og tager den Part, som din Skæbne vil. 

yiLDE KØRVEL 

• Vilde Kørvel, Grøftens Brudeslør, 

som, naar Fandens Mælkebøtter sende 
deres Skrædderfrø til Verdens Ende, 
hvor de uset fæstnes eller dør, 

dækker hvidt i hvidt hver Blomst, der før 
lod af Vaarens Solglimmer sig blende 
uden Frugtbarhedens Lov at kende, 
kysset af et Solstrejf hed og ør. 

Grøftens Uskyldsdække, Somrens Sne, 
som med kølig Hvidhed skærmer over, 
hvad en Vaardag avlede af Ve, 

Brudeslør, som intet Vindpust vover 
helt at lette, saa det staar at se, 
hvad der omkring Roden støvgemt sover! 

jy^ISMOD 



Hvor er de Veje lange 
paa denne lille Jord! 
Hvor er de Døre trange, 
bag hvilke Hjærtet bor! 

Nu blinker alle Sunde, 

nu grønner sig hver Vang, 

nu fyldes alle Lunde 

af Sommersol og Sang 

Hvad er den Sol, der strømmer 
fra Himlens vide Hvælv, 
mod den min Sjæl sig drømmer 
dybt inde i mig selv! 

hvad er de Fuglestemmer, 
som kvidrer Dagen lang, 
mod hvad mit Hjerte gemmer 
af stille Jubelsang! 

Jeg gik saa langt og længe, 
at se, hvor Solens Skin 
stod over Sommerenge 
som Solen i mit Sind, 

Jeg vandrede saa vide 

at saa min Jubels Sæd 
et Sted, hvor ingen lide, 
hvor aldrig Hjærter græd, 

men evig, evig spandt sig 
de Skygger for min Fod, 
og aldrig, aldrig vandt jeg 
til Jubelsange Mod. 

. . . Hvor er de Døre trange, 
bag hvilke Hjærtet bor! 
Hvor er de Veje lange 
paa denne lille Jord! 

§KOVEN 



Mit Hjærte er en Skov, der dyb og dunkel 
staar raslende i Blæst langs Havets Bred, 
en Skov, hvis Skygge gemmer ingen Fred. 

Hvert Træ i Skoven kupler sig mod Himlen 
for paa hvert Blad at fæstne Dagens Guld, 
og imod Solen stirrer Bundens Muld. 

Men Aftnen bærer Dagens Guld i Bjærge, 
og fjernt bag Havet synker Solen ned, 
og sort staar Skoven, hver Gang Dagen led. 

£)ET HVIDE HUS 

Jeg staar ved Foden af den gule Skrænt 
og stirrer paa det hvide Hus deroppe, 
der løfter sit Mansardtags mørke Tegl 
imellem et Par nøgne Lindes Toppe. 



I Vest staar Aftenhimlen klar og kold, 
og Markens Raager er mod Skoven fløjne, 
og Husets Ruder spejler Himlens Skær 
og skinner blankt som store, blege Øjne. 

Det er som disse Rudeøjnes Blik 
i ensomt Armod mit i Aftnen søger 
og binder det til denne blege Mur, 
over hvis Hvidhed ingen Skygge spøger. 

Jeg ser en enlig Stjerne gløde gult 
fra Himlens Dyb bag Lindekronens Grene, 
al Lyd er død med Vinterdagens Sol, 
og i den stille Aften er jeg ene, 

alene med dit Navn i Sjælen gemt, 

du tavse Flygtning fra den store Stimmel, 

du Ensomhedens skræmte, syge Barn 

med Sindet blegt som Vinteraftnens Himmel; 

du, som mig fulgte tavs, naar Solen sank 
og Skumringsmørket skjulte Mark og Veje, 
mens tung af Mismod, pint af Tvivl din Sjæl 
sig vred paa Kunstnerglædens Tidselle je. 

Det er dit Blik, hvormed de Ruder ser, 
det er din Sjæl, der rejser sig derinde 
bag Muren i det øde, hvide Hus 
paa Skrænten mellem nøgne, visne Linde. 

Og Himlen mørknes over Tagets Tegl, 
og Stjernen gul bag Lindens Krone brænder, — 
det er, som drog mig mod det øde Hus 
to skælvende, to feberklamme Hænder. 

^NGST 



Der sidder paa min Læbe, hvor jeg stedes, 
et Ord i Stodderdragt, et Ord i Pjalter, 
et Ord som hungrer, naar jeg dybest glædes, 
en sjælsyg Flygtning fra et mulmskjult Alter, 

Og hvor jeg vender mig, og hvad jeg handler 
mod den, jeg elsker, og mod den, jeg hader, 
aldrig dets blege Rædsel sig forvandler, 
aldrig dets Mareblik min Sjæl forlader. 

Og dybest stirrer det, og hedest beder 
dets Bleghed, hver Gang Dagens Lyde tier, 
og, hvad jeg øved, samler sig og leder 
min Sjæl til Doms ad nattestille Stier. 

Da er det, som om alt i Natten græder, 
mens Mørkets Klosterfred om alt sig hvælver, 
da sønderriver Sjælen sine Klæder, 
da hvisker jeg: Barmh jærtighed ! og skælver. 

J^ETFÆRDIGHED 



Hvad er Retfærdighed? 

Du og jeg, som nu er Fjender, 

finder begge to, 

— hver for sig — 

at vi har Ret. 

Jeg fornemmer min 

saa dybt, at jeg paakalder 

Gud i Himlen 

som en Trøst 

i min hjælpeløse Nød; 

du fornemmer din 

saa hedt, at du maa sky mig 

som en Varulv, 

der har bidt 

dig i dit Hjærte, 

Begge er vi blevet 
pludselig saa uformodet ene 
og saa stolte 
og saa stærke 
i vor Ensomhed, 

finder — hver for sig -^ 
at vi slæber paa en Byrde, 

hvis uhyre Vægt 
Gud alene 
kan forstaa, 

og i Dybet 

af vor Sjæl rejser sig en Vælde, 

som forlener os 

— hver for sig — 

med Martyriets Storhed. 

Slaa op i Loven! 
ryst den alvidende Filosofi 
og den trøstende 
Menneskeloindslcab ! 
kom med Voldgift! 

Ak! den siger, 
at vi begge har Ret, 
naar vi tager 
Fornuften fangen 
og deler lige! 

Det er Retfærdigheden! 

lade to Størrelser æde hinanden 

til Luft, 

saa der intet 

er at slaas om. 

Lad os beholde 

— hver for sig — vor krænkede Ret 

og slide dens Purpur 

med aldrig falmende 

Kongemine! 

Menneskene 
er Fjender fra Fødslen, 
kan smelte sammen 
en Stund i Venskab 
eller Elskov. 

En Dag staar de 

hver for sig, som en og en, 

er som Stene, 

der støder sammen 

og spruder Gnister, 

som Meteorer, 

der fanges af en fremmed Atmosfære 

og skyder glødende 

sig Vej 

i Raseri for at fri sig. 

Retfærdighed mellem to Mennesker! 
Cirkelens Kvadratur, 
som kun den enfoldige 

bilder sig ind 
at kunne løse! 

Lad os mødes som Fjender^ 

som Plus og Minus, som Sol og Frost! 

Begge har vi Ret! 

fordi vi begge 

glædes og lider! 



36 "^ VIGGO STUCKENBERG: SNE 



E 



NSOM 

Jeg stemmer frem mig gennem Nat og Blæst, 
bort fra hvert Blik, som mine Veje følger« 
alene, fri, en Flygtning fra en Fest, 
hvor Lykken sank i Sorg og Mismods Bølger. 

Mit Sind er sygt af Leg med Ord og Drømme, 
led af at lefle med et Hjærtes Kval, 
jeg længes ud, hvor alle Kilder strømme 
med Ungdomsmodet, som mit Tungsind stjaL 

Og jeg gaar frem i Nattens tætte Mørke, 
frem hvor den tunge Blæst omkring mig staar 
og fejer regnkold over Sjælens Tørke 
og stryger lindrende om alle Saar. 

Og dér, alene i den vide Nat, 

langt fra hver Ven, hvert Hjem, hver ovnlun 

Celle, 
jeg løfter skælvende min tabte Skat, 

min første Ungdoms frie, stolte Vælde. 

Og Natten suser om mig, dyb og stor, 
jeg ved ej Ven, ej Hjem, — min Sjæl er ene, 
og paa min Læbe brænder Lykkens Ord, 
og i mit Hjærte løves Livets Grene. 

gTJERNER 



De fine Elmekroner 
sig imod Himlen tegner 
som sorte Silkedoner, 
hvor fangne Stjerner blegner. 

Men kommer Nattemulmet 
og snører Donen sammen, 
hver Stjerneglød, som ulmed, 
slaar ud i frigjort Flammen, 

som var hver en et Hjærte 
forgjort af Livets Jammer 
— og midt i al sin Smerte 
et solfyldt Blomsterkammer. 

NORDSJÆLLAND 



Store Skove, grønne Sletter, 
mellem Skovene smaa Byer 
skinnende som lyse Skyer, 
der den dunkle Himmel pletter 

og som stærke Stjemeflammer, 
der ved Skyens Rande straaler, 
hist og her et Slot, der maaler 
sine Spir med Skovens Stammer. 

Naar en Sommeraften Dagen 
daaner hen som kvalt i Roser, 
og de gamle, dybe Moser 
spinder deres Taagelagen, 

og de store Skove blunder, 
og hver skovklædt Bakkes Linjer 
som et Bjærg, der bærer Pinjer, 
sort sig under Himlen runder, 

stiger fra de dunkle Skove 
Sus, der vemodigt forliser 
som et Nyn af Folkeviser 
om den skumringsblege Tove, 

om den hellige Helene 
og om Hørsholms arme Dronning, 
der drak Døden i den Honning, 
Elskov hang paa Rosens Grene. 

Nordsjælland med dine Skove, 
dine Bakkedrag og Enge, 
hvor paa side Blomstersenge 
sødt de Sommernætter sove, 

gennem Smil og Sol og Smerte 
bar Du Livets Rosensmykke, — 
dybt i dine Skoves Skygge 
bløder Danmarks Elskerhjærte. 

pREDERIKSBORG 



Paa Byens Torv laa Dug, 
den lille Købstad skinned 
saa frisk og morgensmuk 
med Duft som bleget Linned; 

højt paa et solrødt Tag 

en Murer stod og kitted 
et gammelt Skorstensvrag 
og fløjtede og hvidted, 

ned over Gaden sprang 

en Kat paa hvide Sokker, 
og trindt i Byen klang 
de Brødbutikkers Klokker. 

Dér stod med taarnbygt Port 
og Solskin paa Facaden 
saa stille og saa stort 
det gamle Slot bag Staden. 

Sin røde Buefod 

den krumme Murbro spejled 
i Vandets grønne Flod, 
hvor visne Blade sejled, 

Og over Murens Rødt 

og Gaardens jærngraa Stene 
faldt Dagens Lys saa blødt, 
saa lydforladt alene. 

Jeg hørte Uret slaa 

hen over Skovens Kroner 
og Klokkespillet gaa 
med skingre Salmetoner. 

Fra hver en stenfost Krog 
den tunge Salmeklagen 
aarhundredgammel slog 
sit Ekko gennem Dagen; 

hver Klang i irret Pragt 

slog imod Gaardens Flise, 
som sang en ensom Vagt 
saa drøvelig en Vise, 

som sang det gamle Slot 
saa oldinglydt alene, — 
som klang hvert Fodtrin, traadt 
engang paa disse Stene. 

Brobuens dybe Hvalv 

den lyse Høstsol fyldte, 

det grønne Vand, som skjalv, 
i Skjoldkreds den forgyldte, 

og højt, hvor Taamet steg 

med Himlen vidt om Tinde, 
de sorte Raager skreg 
mod Breddens gule Linde. 

Jeg traadte over Bro, 

— saa underligt mig stemte 
den Højenloftets Ro, 
som disse Mure gemte; 

jeg stod i Slottets Gang, 
i de forladte Sale 
og saa paa Sværd, der hang 
som stift forstummet Tale, 

og saa paa Seng og Bord 
og mangen snirklet Kiste, 
et stille, kneblet Kor 
fra Tider, som forliste. 

Den Høstsol faldt saa lyst 
igennem de smaa Ruder, 
faldt paa en Rustnings Bryst 
og paa en Løjbænks Puder 

Og bredte sig saa langt, 

som Sal bag Sal jeg skimted, 
saa alle Gulve blankt 
som Moi^endamme glimted, 

og alting stod saa lyst 

som Guld, der nys blev drevet, 
endda der var saa tyst 
og Dagen ene leved, 

og alting stod saa blødt 

som Liv, der ligger Larve, 

endda det alt var dødt, 

kun Træ og falmet Farve. 

Der hang et krøllet Baand 

omkring et Sværdgreb vundet, 
en Sløjfe, som en Haand 
engang forlængst fik bundet; 

der stod en Stol, hvis Arm 
sig som en Øgle buged, 
en Stol, hvis Arm i Harm 
en Haand engang har knuget, 

et Hynde, mod hvis Skind, 

der skrumped graat og støvet. 

engang en blodhed Kind 
har presset sig bedrøvet, 

en Seng, hvis Himmelhang 
paa Snirkelsøjler hviled, 
imod hvis Sir engang 
et Øjepar har smilet; 

paa Væggene et Flor 

af Billeder hang malet, 
som én Gang hørte Ord 
i Soi:g og Lykke tåled, 

et Instrument, hvis Klang 

saa lang en Stund har tiet, 
og i hvis Brus engang 
al Vemod fløj befriet. 

Og der var tyst og svalt 
i Slottets dybe Sale, 
alt, hvad jeg saa, stod malt 
som Dug i Qeme Dale, 

som naar i gyldent Tog 

ved Nat de Stjerner spille 
og taler Livets Sprog, 
trods alt er tavst og stille. 

gTEMMER 

Den ene: Saadan blev Livet givet, 

at faar du for megen Glæde, 
maa du til andre i samme Stund, 
at ogsaa de kunne æde. 

Og stænger du Gaard og Stue, 
fordi din Sorg blev for stor, 
den tiende Time rider du ud, 
hvor du ved, Mennesker bor. 

Hvem kan bære sin Lykke, 
hvem kan magte sin Soi^? 
Lykken, den maa du dele ' 
og tage din Trøst paa Borg. 

Saa stort er Livet, at ingen 
tør kalde det ringeste sit, a 

... din Sorg, din Glæde — et Hovslag 
iblandt ti Tusinders Ridt. 

Den anden: Saa fattigt er Livet, 

saa kummerligt smaat, 

at ikke du ejer 

et Trin, du har traadt, 

at har du blot nævnet 
et Ord, som var dit, 
før Aften har Tusinder 
gjort det til sit 

Din Lykke, den maatte 
til Torvet vandre, 
din Sorg, dit bedste, 
gav du de andre. 

Hvad er saa dig, 
du, som var 6n? 
— et tusindsplintret 
Dryp under Gren! 

Den ene: Ak nej, thi derfor 
er Livet stort: 
Det fylder saa lidet, 
hvad du har gjort! 

Men er det lidt kun, 
et hvirvlet Frø, 
det er dog dit 
og kan aldrig dø. 

Eg og Stene 
bygger et Hus, 

ingensteds bindes 
din Tankes Sus, 

du er i den 
som Fluens Surren 
i Vejens Solstøv 
om Grøfteburren. 

Den anden: Har Livet Icysset 
din blege Mund, 
du bliver et Støvfinug 
i samme Stund. 

Din Fryd, som aksled 
dig Kongekaaben, 
din Sorg, som drypped 
dig Edderdraaben. 

det, hvorpaa du 
i hele Vrimlen 
kendte din Plads 
som Stjerne paa Himlen, 

kun et Pust 
i en vissen Skov, 
kun et Bytte 
for andres Rov. 

Den ene: Andre, andre, — aa Herregud! 

Det er det store, det eneste Bud: 

Tal om det, som volder dig Nag, 
og du har talet din Næstes Sag, 

tal om det, som volder dig Fest, 
og du har alle, som lever, til Gæst. 

Det er Livet: at være en 

0^ bære Hundredfbld Sne paa Gren, 

at være en — og sprede omkring 
Knopskæl fra tusinde Blade i Spring. 

[NGEBORG 

I 
Lykken i min S|æll 

Lykken er dit Billed 
langs mit Levneds Veje 
mellem Blomster stillet, 

rejst paa Bjærgekam, 
rejst i dunkle Dale, 
— maler jeg dit Billed, 
maa jeg Lykken male. 

Underlig er Lykken — 
tit en Sol, der bygger 
Flammebro fra Himlen 
ned blandt Jordens Skygger 

tit en Sol blandt Skyer, 
ikke til at finde, 
sidder dog og lyser 
Qernt bag Bjæi^getinde, 

ligger som et Frøkom . 
i den mørke Muld, 
gemmer, skjult, en Verden 
af smaa Blomster fuld. 

Ak, saa dybt er fæstet 
Lykkens Moderfrø, 
kan ej, 6n Gang saaet, 
visne bort og dø, 



lever, oift end Natten 

spandt de Blomster ind, 
— lever, som dit Billed 
lever i mit Sind. 



II 

Det er ej dine Hænder, 

dit Haar, som jeg gad tegne, 
mit Blik sig stille vender 
imod helt andre Egne. 

Jeg ser saa lys en Slette, 
jeg ser saa tæt en Lund, 
dér gaar din Sjæl at flette 
i Krans hver levet Stund, 

der gaar din Sjæl at sanke 
i Sum, hvad Livet bragte, 
saa mangen bitter Tanke, 
som det gør ondt at magte. 

saa mange stolte Stunder 
i Livets Kongsgaard levet, 
saa mangt et Lykkeunder, 
som fattigt Støv er blevet; 

der gaar din Sjæl at hæve, 

hvad Dagen spandt med Purpurtraad, 

der gaar din Sjæl at væve 

til Solsærk Nattens Taagegraad, 

og al min Sjæl gaar frem mod din 
saa ung og lys som Livets Gud 
og spinder om dig Solens Lin 
og stryger evig Natten ud. 



III 
Du kommer til mig og spørger, 
om det, som du ikke fatter, 
og jeg svarer dig ud fira min Viden, 
og du kommer og spørger mig atter: 

Hvorfor er vi Mennesker usle, 
hvorfor er I Mænd saa smaa, 
hvorfor maa alle de svigte, 
som jeg trode saa inderligt paa? 

Hvorfor dør deres Hjærte og Hjerne 
saa hastigt som Dugfold for Sol, 
hvorfor styrter de fattigt i Støvet 
deres Ungdoms kongelige Stol? 

Og jeg ser i dine Øjne en Jammer 
saa dyb som Livsens Forlis, 
og jeg ser i dit Øje en Stolthed, 
hvid som SneQældes Is; 

Jeg ser i dit Øje dit Hjærte 

stirre mod de højeste Bjærge, 
og jeg glemmer de hule Dale 
og alle de krybende Dværge. 



IV 

Nu brister i alle de Kløfter, 

som fured og sprængte mit Sind, 
Alverdens fagreste Blomster 
for Sommerens sagte Vind. 

Thi to, som elsker hinanden, 

kan volde hinanden mei^ ondt 
end alle de argeste Fjender, 
som hævner sig Jorden rundt 

Og to, som elsker hinanden, 
kan læge de ondeste Saar 
blot ved at se paa hinanden 
og glatte hinandens Haar. 



V 
Jeg var Barn den Gang, jeg vandt dig, 
du var Barn som jeg, 
begge drømte vi at danse 
hen ad Livets Vej. 

Ak, den Haand, som nu jeg holder 
byder ikke op til Dans, 
og min egen fletter ikke 
længer Blad og Blomst i Krans. 

Og det Blik, som nu jeg møder, 
praler ej med Vaar, 
sænker sig i mit saa stille 
som omkring min Haand dit Haar. 

. . . Men den Haand, som jeg nu holder, 

er saa stærk og fast, 

og min -egen haard og barket 

af de Greb, som brast. 

VI 

Lykken mellem to Mennesker 
er hverken Hu! eller Hej! 
snarest er den et ensomt Græs, 
der grønnes paa stenet Vej. 

Lykken mellem to Mennesker 
er hverken Kys eller Klap, 
snarest er den et Skumringssus, 
der sander, hvor Solen slap. 

Lykken mellem to Mennesker 
er som den dunkle Nat, 
stille, men med de tusinde, 
tavse Stjerner besat. 



M 

IN MODER 

I 
Nu er det just den favre Tid, 
du havde kær, du Sommersind! 
Syringen blomster skær og blid, 
den sidste Frugtblomst daler hvid 
i Edderkoppens første Spind. 

Jeg sanked i det lyse Hegn 

til Krans dig Løv og Gran i Skud, 

mens Solen tegned Vaarens Tegn 

om Nattergalens Trilleregn, 

og Gøgen gol sin Elskov ud. 

Jeg tænkte paa hver Stund, jeg saa 
som Barn din Lykke staa i Flor, 
jeg hørte Gøgens Kukken gaa 
og Nattergalens Trille slaa 
imod mig som din Glædes Ord. 

Jeg drømte, du var ikke død, 
du, Moder, var hos mig, din Søn, 
jeg blev om Kind saa bamerød, 
og til din Krans en Kvist jeg brød 
saa foraarsflrisk, saa foraarsgrøn. 

1 



II 

Mit Liv er vokset fn dig længst, 
det løber fort, og dit randt ud, 
det er saa længe siden 
min Tanke bar din Tankes Skrud. 

Men vandred min sin egen Vej 
og havde alt for liden Ro 
til helt paa din at bie, 
jeg følte din dybt i mig gro. 

Og hvad vi aldrig talte om, 
hvad paa min Vej jeg ensom led, 
det dulmer du, nu du er død, 
— fordi jeg tror, du alting ved. 

Og om hvert Saar, jeg bærer med, 
og som for dig jeg dybt har gemt, 
jeg føler nu din Moderhaand 
mildt som om Barnets Bistik stemt. 



III 
Nu, Moder, hvor du stedes. 
Gud lad dit Hjærte glædes 
saa inderligt, saa moderhuldt, 
som da af Lykke det stod fuldt! 



VIGGO STUCKENBERG: SNE ^ 57 



Jeg voksed fra din Moderfavn, 
jeg vandt mig selv et Fadernavn, 
ak, Moder, nu, du ligger død, 
jeg græder som et Barn i Nød. 

Jeg var din førstefødte Dreng, 
min Sjæl din egens første Streng, 
og naar du græd, og naar du lo, 
da lo og græd vi begge to. 

Det er saa milde Minder, 
der til dit Skød mig binder, 
saa milde, at jeg først forstaar, 
nu, du er død, forgik min Vaar. 

Nu klapper jeg din kolde Kind, 
nu sover dybt dit Modersind, 
jeg kan dig ikke Vække, 
kun ømt din Pande dække. 

Men hvad jeg vandt i Lykkens Stund, 
hvert Glædesglimt, hvert Smil om Mund, 
jeg sanker dem langs Livets Vej 
. og giver alle dem til dig. 

O, Moder, tag dem alle med, 
bevar hvert et i Sønnested, 

da ved jeg, du vil glædes 
evigt, hvor du saa stedes. 

• 

Og ser du mig og er mig nær, 
o Moder, lad i al min Færd 
mit Hjærte stille bløde 
saa mildt, som da du døde. 



IV 

Nu synker Sommerdagens Sol, 
og Høduft stiger fra Stænge, 
Vandmøllen brummer sin sagte Sang 
vidt over slagne Enge. 

Jeg ser dig sidde paa din Bænk 

og lytte til Duernes Kurren 

og drømme din Lykkes beskedne Drøm 

til Møllehjulenes Surren. 

Mild og stille som Aftnens Fred 
glædes du uden Lige, 
aldrig vil skærere Fryd end din 
mod Sommerhimmelen stige. 

Storken deroppe, som højt i Kreds 
blandt kvidrende Svaler sejler. 

Hylden ved Broen, hvis Blomstersne 
den blanke MøUedam spejler, 

Køernes Brølen langt ude i Eng, 
Ændernes Rappen i Dammen, 
Solnedgang, Sommer, Lyksalighed 
spinder dit Hjærteslag sammen. 

... Og gaar min Vej forbi en Eng, 
hvor Høet staar i Stakke, 
og synker Sommerdagens Sol 
ned bag en Kløverbakke, 

da fyldes jeg som du af Fryd^ 
da er vi atter sammen, — 
jeg ser dig sidde paa din Bænk, 
min Mor ved Mølledammen. 



V 
Du elskede den stille Sang, 
. . . min Arv fn dig er bleven 
en Drømmers aldrig vegne Hang 
til larmløs, ensom Leven. 

Som du jeg graver tavs mig ned 
i Glæden som i Sorgen 

Og elsker Solnedgangens Fred 
fremfor den kaade Morgen. 

Hver Gang en Soldag gaar tir Ro 
og Aftenklokken ringer, 
dens Nynnen til mit stille Bo 
dog, Moder^ atter bringer. 

Tog Døden om din Moderhaand 
midt i den lyse Sommer, 
til mig din milde Moderaand 
hver Sommeraften kommer. 

VI 
Det er saa tungt at tænke, 
hvor lidet jeg fik lønnet dig 
for, hvad dit Moderhjærte 
glad vidste mig at skænke. 

Og staar jeg ved din friske Grav, 
saa nær dig og saa iskoldt Qem, 
og prøver paa at takke 
i Stilhed dig for, hvad du gav, 

da ftyser mine Tanker 
i ensom, bitter Fattigdom, 
min Tak er kun lidt Blomster, 
jeg dig ved Vejen sanker. 

Og hvad er Blomster nu for dig, 

som havde alle Blomster kær, 

hvad er for dig din egen Søn, 

hvad er de Blomster, hvad er jeg 



VII 
Min Færd kan gaa saa vide, 
den hele Verden rundt, 
mit Liv kan stille glide 
her ved min Haves blide 
beskedne Blomsterbundt, 

jeg skal dig aldrig møde, 
jeg skal dig aldrig se, 
du sover blandt de døde, 
ser ej min Glædes Grøde, 
ser ej mit Tungsinds Ve. 

Du, som mig gladest mødte, 
naar Skæbnen var mig god, 
hvis Hjærte hedest blødte, 
naar Lykken mig forstødte 
og slog i Knæ mit Mod. 

Nu sidder jeg alene 
med Mindet paa mit Fang, 

Og rundt fra Havens Grene 
slaar mod mig Somrens rene 
sollyse Fuglesang. 

Og jeg skal leve Livet, 
som du har levet dit, 
og jeg vil leve Livet, 
fordi det blev mig givet 
at leve dit 1 mit. 

Saa længe som jeg æder 
af Menneskenes Brød, 
saa længe som jeg træder 
min Sti og Solen glæder 
min Sjæl, er du ej død, 

Det er den bitre Viden, 
som følger mig paa Vej, 
at naar jeg slutter Striden, 
træt af min Fryd, min Liden, 
dør evig du med mig, 

at som et Blink paa Kæret, 
et flygtigt Solskinsspil, 
skal alt, hvad du har været, 
staa vejret hen, fortæret, 
som var du aldrig til. 

J^IELS V. DORPH 

Pu hans Bryllupsdag 2 Juni 1900 

Jeg ligger paa en aaben Plet i Skoven, 
en lille Grønning mellem lyse Bøge, 
paa Bunden af et Solhav, i hvis Dybder 
der kurrer Skovduer og kukker Gøge. 

Rundt om i Græsset staar smaa Tusindfryd 
som hvide Dryp fra Himlens hvide Skyer, 
og inde omkring Birkens Jomfrufod 
Smørblomstens lille Sol i Skyggen gryer. 

Og det er dig, jeg tænker paa, min Ven, 
og det er, som var du og dit til Stede, 
som var den Sol, der fylder denne Plet, 
dig selv, din Lykke, al din lyse Glæde. 

Jeg har en Tak at bringe dig i Dag, 
thi jeg vil mindes dette Foraar længe, 
da, hvor jeg gik, jeg saa din Lykkes Skær 
ind under Skov, ud over Sø og Enge. 

Ak, Skov og Sø og Eng er døde Ting, 
men ved man Lykken levende derude, 
da har den mindste mellem Markens Blomster 
et Evighedens Under at bebude. 

Hav Tak, — lev lykkelig, nu lider Dagen, 

og Skyggerne om denne Plet sig lukker. 

Solsorten fløjter blandt de dybe Graner, 

og lønligt Gøgen kukker -— kukker — kukker 

gIGBJØRN OBSTFELDER 

Jeg elsker Maanen. 

Naar det er mod Aften, stiger den saa blank, 
men naar Midnat kommer med sin bløde Graanen, 
staar den som en Sølvbaad, der i Natten sank; 

blegnende den lyser 

som et sælsomt Skib, der byggedes af Glar, 
bag hvis sprøde Skal en Drøm i Natten ftyser 
som en Blomst, en Have sent mod Vinter bar. 

Men de blege Drømme, 
som jeg saa bag Nattens vinterkolde Dis, 
var mig tidt som Glimt af lyse Strømme, 
der mod Morgen smelter Nattens Is. 

Underlige Sværmer! 

Sjæl i Himles Dis som Nattens Maane! 
skælvende mit Hjærte dit sig nærmer. 
— Ven, hvis Morgen aldrig skulde blaane. 

EMIL POULSEN 
4 Novbr. 1900 

Nu synker Solen bag de røde Skove, 
og klar og kølig falder Aftnen paa, 
de gyldne Kroner, som i Dagen flammed, 
i stille Højhed under Himlen staa. 



Det er, som saa din Kunst jeg i dens Hjærte, 
dens stolte Løvpragt og dens svale Ro, 
en Skov af Bøge og en Høstkvælds Himmel, 
hvor Stjernerne i dugklar Renhed gro. 

l'UE BENTSØNS VISER 

Tag Vinen væk, 
du dumme Dreng, 
og knyt paa Liren 
den s[Miingne Streng, 



og lieg den her, 
men hug den haardt, 
saa Støvet hvirvler 
fra Kassen bort, 

— den holder, 

det har ingen Nød, 
den slap med Helsen 
fra værre Stød, 

og stæng saa Døren, 
hug den med Hæl! 

— Nu bjæffer min arge, 
forgjorte Sjæl! 



I 
Nu lakker det mod Aften, 
'— Kling, Klunk! det var den Gang! 
Og saadan begyndte Visen, 
da sidste Gang vi sang. 

Du kummerlige Lire, 
trofaste lille Fæ, 
som tror, vi stadig sidder 
bag samme Rosentræ! 

Nej, Roserne de visnede, 
og Bladene fløj bort, 

— men den, som har et Rosentræ, 
maa døje den Slags Tort! 

Og den, som . . . Ak, I Strenge! 
Nej, lille Lire, le! 

— det er saa lidt at kævles om 
saa dagligdags at se 

II 
Nej, Fingrene er stive 
og Neglene som Staal! 
— hvad laver vi for skurrende 
Helvedes Skraal! 

. . . Hun sad under Rosen 
med Kinden mod min! 
den Aften bar Jorden 
sit Paradislin. 

Hun sænked sit Hoved, 
jeg greb om hendes Lænd, 

det var, som fløj tusind 
Aarhundreder hen! 

. . . Tvi! — skurrende Lire, 
nu drømmer du stygt! 
Plager dig Fanden, 
— du sov jo saa trygt! 

III 
Sov sødt, lille Lire, 
det er det, du skal. 
Alle de, som vaagner, 
staar saa stygt for Fald. 

Bar hun ikke Blomster 
i sin hvide Haand, 
bandt sig under Hjærtet 
stærke Silkebaand, 

at det lille Hjærte 
skulde bo saa trygt, 
altid drømme roligt, 
aldrig drømme stygt. 

Men de Satans Bændler 
var af Silke kun, 
sprang, da det smaa Hjærte 
tog sit første Blund. 

IV 

Husker du den lille Fod, 
naar hun drog af sine Sko 
og bad mig bære hende 
-— bære hende til Ro! 

Husker du den lille Mund, 
som kyssede mit Haar 
og bad mig leve mange 

— leve mange, mange Aarl 

Leve — haa! — det har jeg gjort 
i mange, mange Aar, 
og mangen Jomfru kyssede 
og kyssede mit Haar. 

Aldrig leved jeg en Dag 
saa ellevild som den, 
da hun forsvandt og aldrig 

— og aldrig kom igen. 

Æselstøjte, Stoddertøs! 
hvor havde jeg min Kniv? 
. . . Lille hvide Due, 

— hvide Due! mit Liv! 

V 
Men det var her i Salen, 
og her har du boet^ 
dér henne ved Gluggen 
har du Silketrævl snoet 

Der laa saa megen Silke 
paa Gulvet og flød, 
og jeg laa og sanked 
og bar til dit Skød, 

og du slog dine Hænder 
blødt om mine Kinder 
og hvisked om de Timer, 
som aldrig forsvinder. 

Aldrig! . . . Aa, du rige, 
som vidste, hvad du stjal! 
— hvor er der nu en Silketrævl 
i hele denne Sal? 



VI 
Min Kniv var borte, 
men Pisken tog jeg 
og stolte Strimer 
om Lænd jeg slog dig! 

Det var, som Djævlen 
om Skaftet greb, 
hvert Hvin af Snærten 
som Storme peb! 

Og du — du hyled 
og jog af GaardI 
. . . som de smaa Blomster 
mod Efteraar. 



VII 
Siden — siden 

— Aa, Herregud! 

. . . Nej, Tiden jævner 
slet intet ud! 

Lire, vi sidder 
den Dag i Dag 
og klukker og kurrer 
som Duer paa Tag. 

Hvor er hun henne. 
Lire, du smaa? 

— ak! — og hvormed 
skal Dagene gaa? 

VIII 

De skal gaa 
med det, de gik, 
Spil og Svir 
og Kævl og Drik! 

De skal gaa 

— skal gaa — skal gaa 
intet andet 

— gaa, blot gaa! 

Hvert et jammerligt 

Sekund 

gør som hede 

Helved ondt, 

hvert et Øjeblik 
i Ro 

er som Spydsod 
under Sko, 

og man bliver 
tung paa Taa! 
... De skal gaa 

— skal gaa — skal gaa! 



Vigg9 Stuckenberg: Sne 



74 ^ VIOGO STUCKENBERG; SNE 

Dreng! elsk tyve tusind 
hellere end en, 

— én alene volder 
Hjærtet ussel M6n, 

6n alene volder, 
du faar aldrig Fred, 

— har du tyve tusind, 
hænger en vel ved. 

Elsker du en anden 
end den Mø, du vandt, 
saa sæt stolt hos Fanden 
dig og dit i Pant! 

Løber hun, du elsked, 
med en fremmed Knasgt, 
derpaa ligger ikke 
mellem Mandfolk Vægt. 

Kom og laan min Lire, 
den er klog som foa, 
hvisker det, du aldrig 
selv tør tænke paa. 

jl^ARHUNDREDSKIFTE 

Nyt Aarhundred — 
}a, hvad vil det sige? 
Fattig bliver fattig, 
rig den rige, 



Kæriighed den samme, 
Ondskab ligervis, 
Sjæle til at købe 
for den samme Pris, 

aabne Sommervande, 
velkendt Vinteris, 
alle Vaarens Blomster 
som i Paradis, 

Daarskab, Gøgl og Dumhed 
i den samme Kurs, 
Lykken lettest vunden 
ved en Sjæls Konkurs. 

Ellers taler alle 

om en Evighed, 

— kommer Hundredtallet, 

gaar hvert Fnug i Skred; 

Tvivl, som var begrundet, 
bliver vaaset Haab, 
stille, afgjort Vished 
sindssygt, graadigt Raab. 

Som om ikke Livet 
blev det samme Spil, 
om saa Almanakken 
faar en Sekel til! 

Hvad skal vel forandres? 
Et Par Taltegn blot. 
De, som lever, lever 
fort i stort og smaat. 

Skab en anden Klode, 
skab de nye Sjæle — 
de, som er, vil evig 
bruge samme Mæle, 

kives, elske, hade, 
sejre eller dø. 
. . . Nye Sekler — evig 
hver Vaar samme Frø. 

gMAAVERS 

Naar Arbejdsevnen ebber, 
og Tiden langsomt rinder, 
Smaa Sandheder, smaa pæne Ting 
sig borgerligt indfinder, 

omtrent som efter heftig Regn 
ensomme Draaber falder, 
gør ingen Skade, ingen Gavn, 
blot løsner sig og falder. 



I 
Der er saa besk en Sødme 
i det at slaas for egen Tro, 
der er saa besk en Sødme 
i det at gemme sig i Ro. 

Slaa til og strid med Liv og Lyst, 
... der strømmer midt i hedest Dyst 
en Duft om dine Sanser, 
en Duft fra fiiglefyidte Hegn, 
en Duft af Sol og Muld og Regn, 
som gør, at led du standser 
al Strid og drager tyst af Sted 
at vinde for din Sjæl lidt Fred. 

Byg Hus i Fredens Urtegaard, 
... et skyhøjt Træ derinde staar 
med Løv i rastløs Dirren, 
dets Grene peger viden ud, 
dets Susen bærer Bud paa Bud 
om Kamp og Vaabenklirren 
og lokker dig paany af Sted 
og volder, du faar aldrig Fred! 



II 
Omkring paa alle Veje 
gaar Mennesker og skændes, 
at Jorden er beboet 
paa Kævlets Klapren kendes, 

paa dette rappe Ekko, 
som efter Jorden drager, 
som skreg fra alle Skove 
en evig Hær af Krager. 

Kun paa de store Have 
en Smule Stilhed vugger, 
som ind 1 Kævlets Ekko 
tungsindigt evig sukker. 

III 

Jeg ved, at Verden er en Gaard, 
hvor blandt det andet Ros 
Gaardskarl og Kok til deres Død 
om Herredømmet slaas. 

Forlængst jeg løb fra deres Strid, 
i Ensomhed mit Hjerte bor 
og gisdes ved og lever med 
hver den, det saa som stor. 



IV 
Een Ting maa man kunne: 
løfte sine Drømme 
højt op over Livets 
lede Mudderstrømme, 

lære koldt, at intet 
gtar som helst man vilde, 
plumret munder alt, der 
sprang som renest Kilde. 

Rent er eet alene. 
Vældet, dybt begravet! 
— Ve hver den, som stoler 
paa dets Løb mod Havet! 

V 

Saa er Menneskenes Lod: 
prise Havets vilde Brod, 
hige mod den lyse Sol, 
frydes ved en Martsviol, 



øjne Livets store Drag, 
vove Dyst og vinde Slag, 
for en Dag at sidde stum 
med en Stodders usle Sum. 



VI 
Om nogen spørger dig: 
Er du lykkelig? 
— da svar ham ikke. 
Svarer du ja, praler du, 
svarer du nej, maa du væmmes! 
Lykke — Ulykke — — 
Tag din Skæbne, 
den er dig selv, 
din Vilje, 
dit Hjærte, 
din Sjæl. 

Gennem hvad du evned, 
alene din Lykke bestemmes. 

VII 

Nye Tider, nye Taaber, 
Ungdom, som Alverden haaber, 
snakker op og stormer Tinder, 
— Fremskridtshelte, som forsvinder. 
Frihed, Fremskridt, — kun en Vise, 
der blev digtet dem til Lise, 
som fik Troen paa Mirakler 
i en Verden fuld af Stakler. 



VIII 

Lærken synger den hele Dag 
og Gøgen kukker iblandt, 

— det hænder imellem det bitreste Sind 
at frydes ved Fugletant. 

Nattergalen har tusinde Kluk, 
og Stæren sit jublende Næb, 

— der er en Krog, hvor en Edderkop 
har trukket sit støvede Slæb. 

Lærken er sikkert lykkelig 

og trøstig hver Nattergal. 

... Dø i Stilhed, du stakkels Kim, 

hvis Sol et Spindelvæv stjal! 

IX 



Undertiden gaar éns Liv i Staa, 
intet lykkes . . . Natten falder paa. 

Fra dit Hjærte drypper intet Blod, 
Sand og Sand kun skriger om din Fod, 



hvad du griber efter, flyder hen, 
hvad du tænker, slipper du igen, 

fattig er du midt i Overflod, 

ensom Flygtning, trods dit store Mod. 

Skønt du synes, du ser Gaader løst, 
skønt du Livets Kilde dybt har øst, 

bider Vanmagt som en Ulv dit Bryst, 
Spotten ene er dig karrig Trøst. 

Spot, hvor helst af Lykke du blev gal, 
— Narrens Spot i Livets Kongesal. 

X 

Hvad er Kunst vel? 

Folk paastaar saa ofte. 

Kunst er lavet, sammenflikket Værk, 

Uld, men farvet, en broderet Kofte, 



VIOOO STUCKENBERG; SNE ^ 83 

tror den Paahit, 

Snik og Snak, som findes 

malt i Billed, brygget til en Bog, 

medens Livet ligetil og kunstløst spindes. 

Er det Kunst mon? 

Jeg ved, Kunsten fødes 

der, hvor Sindet som en fiiret Strand 

med Naturens Hav af Lyd og Farve mødes, 

saa det evigt 

som en Sandbred mærkes 

fint, storlinjet, alt som Brodets Slag 

synker hen i Suk eller forstærkes. 

Kunst er Sjælen, 

der som Havet rummer 

Millioner Draaber uden Tal, 

der en Dag i Blæst mod Stranden skummer. 

Liv er evigt, 

fylder gumle Forme 

som Naturen med dens Nat og Dag, 

dens forsagte Fred og vrede Storme. 

XI 

Det er saa liflig Hvile 
iblandt at lytte stille 
til kvindesungne Sange 
om Sol og gyldne Spange 
og Skovens vevre Kilde, 

om Livets lyse Længsel 
og Hjærtets unge Kvide, 
enfoldige smaa Sange, 
hvis Ord er muntre, bange 
og alle sanunen blide. 



XII 
Tusind Glæder rummer Livet, 
tusind Glæder! 
én blev givet 
Guld fra Fødslen, 
én forgaar i gylden Ødslen, 
én blev givet Fryd at finde 
ved at se 

morgenblank en Draabe skinne 
i et Liljebægers Sne! 

Én alene pines ledest, 
én alene glædes hedest, 
den, som ser i sortest Nat 

Stjerner over Jorden sat, 
den, som kan af arme Stunder 
skabe sig et Blomsterunder, 
den, hvis Vaardrøm aldrig svigter, 
— den, som digter. 



XIII 
Jeg sad med Lykkens Guld i Fang, 
da hørte jeg saa trist en Sang. 

Jeg lytted, hvor jeg sad fiildglad, 
men der sang ingen Fugl bag Blad. 

Da foldt mig Lykkens Guld af Skød, 
thi i mit Hjærte Sangen lød. 

Det var min egen Skæbnes Sang, 
— nu synger jeg den Dagen lang. 

CKOLESANGE 

Ved AarsftlUiitiiliigcn i Slomaimt Skole 
I 

Lykke-Leg og Drømme-Døsen 

varer stakket Tid, 

Kamp er Livets gamle Løsen, 

aldrig stillet Strid; 

vil din Vej du holde aaben, 

maa du vinde dig et Vaaben, — 

bedste Vaaben under Striden 

vinder dig din Viden! 

Om din Kamp dig bringer Sejr, 
om du lider Tab 
gælder lidet, blot du ejer 
Tankens Adelskab; 
Gods og Guld kan Verden telde, 
intet døder Tankens Vælde! 
blev i Grave Slægter stængte, 
lever hvad de tænkte! 

Lær at hilse bag hvert bleget 
Ord paa din Reol 
Mennesker, som leved, leged, 
saa den samme Sol, 
Mennesker, som rydded, hegned. 
Mennesker, som stred og segned, 

drog hver Dag med Haab i Møde, 
græd for deres døde. 

Lær af døde Slægters Sliden 

eget Arbejds Værd! 

smed, hvad selv du vandt dig siden, 

sammen til et Sværd! 

lær at nytte eget Snille! — 

da kan intet Foden hilde, 

løber Stien nok saa bugtet, — 

da har Skolen frugtet! 



II 
Nu lister sig Vinden for Skolens Dør 
med Bud og med Hilsen fra Bøgen, 
at nu blaaner Søen om Danmarks Øer 
og vidt over Skov galer Gøgen; 
saa solglad bærer Vinden frem sit Bud: 
Kom ud, I Slidere! kom ud! kom ud! 

Og har I hærset en Vinter lang 
med Stil og med Sav og med Gloser, 
og avet jer Hjæme, — kom ud en Gang 
til Hegnets vildt blomstrende Roser! 
kom ud og tag jer med den travle Myg 
en Slurk af Sommerdagens Solskinsbryg! 

Og blev I, mens Skolen stod hvid af Sne, 

af Slidet lidt blege og trætte, 

kom ud, skal I høre Skovskaden le 

og se, hvor en Byge kan rette! 
og lærte mangt I ved jert Skolebord, 
der vokser Kundskab der, hvor Skræppen gror. 

Det Liv, der myldrer blandt Markens Straa, 

saa stille om Lykke fortæller, 

der gror, blot et fattigt Solstrejf kan naa 

til Bunds for de skyggende Nælder; 
drag ud! — og fandt iblandt I Vintren slem, 
drag ud og sank jer Somrens Lykke hjem! 



III 
Blomsterstøv fra Blomsterbæger 
tumles op og ned; 
Barnesind, som ingen hs^er, 
vejres langt af Led. 
Støvet ved ej, hvor det bæres, 
finder Muld eller fortæres, — 
vogt dit Snille, du, som har det, 
av det vel og vaer det! 

Du har tusind Ting at lære, 
for du bliver klog. 

Mindst er det: at tælle, skære 
og forstaa en Bog; 
større: Arbejdet at ære, 
Medgang, Modgang støt at tære, 
i hvad saa du faar at bære, — 
størst: dig selv at være! 

Du skal ikke tro, at Skolen 

er en Lektiegaard, 

hvor du bleges, medens Solen 

over Verden staar. 

Lektier maa vi alle slide, 

men fra Bogens døde Side 

strømmer det, som dulgt staar skrevet: 

Livet fuldest levet! 

Det har nok en Del at sige, 
om du kender Kain 
og det Strøg af Jorderige, 
som i^r hyppigst Regn. 
Bedre er det, om du nemmer 
det, som Kain i Sindet gemmer; 
alt det Liv, en Draabe føder, 
naar en Byge bløder. 

Ej blot Videns tunge Skatte, 
Kundskabs rige Guld, 
ej blot det at kunne fatte 

Sol Og Mand og Muld, 
— lær dig Sandhed, Ret at agte. 
lær din Sjæl alt skønt at magte 
da har Skolen dig for Livet 
Livets bedste givet! 



IV 
Nu er for stakket Tid forbi 
dit Slid, du stakkels lille, 
nu kan du gaa, nu er du fri, 
skal ikke sidde stille! 
nu kan du trøstig raabe op, 
og, dersom du kan naa det, 
slaa Luftspring over Skovens Top, 
— gør hvad du vil! du maa det! 

Ak! stakket Tid! — Nej, knap saa lang 

er hele Vintren skaaret, 

som blot en Dag i Skov og Vang 

med Solblæst gennem Haaret 

Lad Skoleaaret rinde smukt, 

til Hælvten kun det frommer, 

om ej du høster rigest Frugt 

i Ferien, som kommer! 

Gaa over Eng, staa ved en Aa, 
naar Solen stille daler, 

hør Myggen summe, Gedden slaa, 

se højt mod Himlens Svaler! 

Der lægges blot saa dyr en Skat 

hver Aften over Enge, 

Fred, Lykke, Livsmod — grib den fat, 

at du kan gisedes længel 

Og kom saa, naar paany du maa 
Skovskyggens Løvtag bytte, 
med Skolens faste Murstensvraa, 
hvor du skal Arbejd skøtte, 
og smelt i, hvad du der foar fat, 
et Ekko af de Klange, 
du fanged dig en Sommernat, 
mens Aa randt under Spange! 



TIi Skolens Fane 



Vift Stolt, vift Fred, vift Lykke, 

valmuerøde Dug 

isprængt med Korsets Smykke, 

solhvidt som Sejlets Bug! 

vift over unge Tanker, 

vift over unge Kuld, 

bølg som de brede Banker, 

der bærer Komets Guld! 

Vift Danmarks Agerlykke 
med Fred til unge Sind, 
flyv ud, at du kan trykke 
din Glød paa unges Kind, 
at, om de end maa bygge 
engang i fattig Egn, 
de ser som Fred og Lykke 
dit lyse Sommertegn! 

Vift til dem unge Minder 
om Skov og Sommerstrand, 
hvor Dagen solfyldt rinder, 
og Roser staar i Brand! 
bred ud for deres Øje, 
du, som mod Himlen slaar, 
den Luft, den blaa, den høje, 
som over Danmark staar! 



VIOOO STUCKENBERG: SNE ■»> 83 



£RNST BOJESEN 



6* Novsnbcr 1897 



Mange sære Ting staar skrevne, 
alskens Æventyr, 
Stoddere er Konger blevne, 
Gud en Broncetyr, 
6n sit Liv for Føden voved, 
én vandt ved sit snilde Hoved 
og sin gode, kvikke Latter 
Kongens Land og Datter. 

Her til Lands de fleste arver 

lidt forgemt Forstand, 

faa den Kløgt, der bærer Farver 

af en dristig Brand; 

tungt og trøgt vor Stræben bygges, 

saare sjælden det os lykkes 

at se Sejer muntert vunden 

med Skalmej' for Munden. 

Som en Sommerfugl, der klipper 
mellem Blomsterfoug, 
flyver Bojesen og nipper 
Sejr af Sol og Dug, 
han, som aldrig lykkedrukken, 
klækked Sejre ud fra Vuggen 
og flk Rokæg til sig listet 
uden at de bristed! 

Denne Mand der slider, fejder 
med saa lind en Haand, 
noget af en jævn Arbejder 
med Erobreraand; 
med en Landsknaégts muntre Lader, 
noget af en værdig Fader, 
af en Henrik, en Jules Verne, 
noget af en Stjerne! 

I sin Leven, i sin Stræben 
sjælden nedstemt, tung, 
oftest med en Vits paa Læben, 
nyskabt, stærk og ung; 
spiller han med Lykken Terning, 
støt som Aaret gaar hans Gerning, 
veed mod Uheld under Knoen 
Trumfen: Tyrketroen I 

Blev alt det, hvis Vækst han plejed 

i de Aar, som led, 

opgjort nu og dømt og vejet, 

prist eller stødt ned, — 

værste Varulv kan ej æde 

fra hans Værk den Kunstnerglæde, 

der er Laurens Løv om Panden, 

Sjælen dybt i Manden. 

Hvordan saa hans Virken ender, 

lidet vejer det, 

bag ham lyse Farver brænder 

paa en Guldpalet! 

lad ham trættes, lad ham dale, 

han er strøget som en Svale 

solbelyst hen over Lunde 

hilst af tusind Munde! 

B 



EKENDELSE 

Til Johannes Jørgensen, Febratr 1896 

Der lever blandt de Mænd, jeg traf, 
da jeg var ung og fuld af Mod, 
en eneste, hvis Sind og Sjæl 
randt ind i min 
mer* dybt end, om vi blanded 
som Fosterbrødre Blod. 

Vi kæmped begge samme Kamp, 

vandt samme Sejr, led samme Spot 

og delte Sejr og Nederlag 

som fælles Gods, 

hver nøjsom lille Glæde, 

hvert Støvfoug ondt og godt. 

Og naar jeg gik ved Morgengry, 

og Duggen graaned Blad og Straa, 

da steg hans Navn frem i min Sjæl, 

og naar jeg gik 

blandt Aftnens Elverskygger, 

da var det ham, jeg tænkte paa. 

Og hvad der mødte mig af skønt, 
det glæded mig med dobbelt Magt, 
fordi det vilde glæde ham. 

Og naar han kom, 

da slog hans Glædes Ekko 

mod min og gav den større Pragt. 

Hvad lykkeligt, der mødte ham, 

det bar mig til en solfyldt Vaar, 

fordi jeg saa hans Sjæl saa rig, 

saa frugtbar, hed 

som selve Solens Skælven 

et Sommergry, naar frem den gaar. 

Og hvad der mødte ham af ondt, 

det ramte mig som Ulivssaar, 

fordi jeg saa hans Sjæl saa skær, 

saa øm og fin, 

et nøgent Offerbytte 

for denne Verdens Helvedkaar. 

Og ingen Markens Blomst i Dug 
har frydet mig en Morgenstund, 
naar vuggende for Vindens Nyn 
i Sol den stod, 
som denne Morgenskælven, 
der gyngede hans Væsens Bund. 

Og ingen høstlig, taaget Dag 
har svøbt et Vemod om mit Sind 

saa rigt i al dets Fattigdom, 

som naar han kom 

og talede tungsindigt 

i Ord, der skar sig dybest ind. 

Da førte Livets Gang os Qemt, 

ham hist, mig her, hver til sin Krog; 

mig gjorde Tiden mere haard 

og drømmeløs, 

ham lærte den at tale 

de dunkle Drømmes dybe Sprog. 

Mig skreg den til sit: Haardt mod haardt! 

ham tvang den med sit Bøddelris 

til, for at redde Sind og Sjæl, 

at søge Fred, 

hvor Tiden aldrig kommer, 

i vide Længslers dunkle Dis. 

Men aldrig glæder mig en Stund 

et Støvfoug skønt, jeg ser paa Jord, 

før mig hans morgenrige Fryd 

i Minde gaar, 

og sidder jeg tungsindig, 

jeg drømmer om hans Vemodsord. 

Og gaar jeg ud ved Morgengry, 

naar Duggen graaner Blad og Straa, 

da staar hans Navn frem i min Sjæl, 

og drages jeg 

af Aftnens Elverskygger, 

da er det ham, jeg tænker paa. 



I 

Du kommer til mig, Ven, 

og vil, at jeg skal angre 

min Ungdoms krasse Gudsforagt, 

min Ungdoms kaade Djævlepagt, 

min Ungdom I Ungdom! . . . Ven I 

at jeg skal bryde Staven 

og fælde Dødsdom over 

hver lille giftig Blomst, der staar 

tn Urtegaardens unge Aar, 

og kulegrave Haven! 

Du vil, jeg skal erklære, 
at, hvad jeg den Gang trode, 
var Hedenskab og daarlig Tant, 
at senere vi alle fandt, 
det var en fattig Lære! 



Du skulde vide. Ven, 
hvor vildt jeg elsker alle 



i'b:iu.l7 

de Tanker, jeg engang har tænkt, 

— den mindste, jeg har fra mig slængt, 

mit Hjærte brænder end! 

Og maatte mange folde 
for Livets grumme Prøve, 
forgaa som Blendværk, blive Støv, 
mens nye, større satte Løv, — 
jeg gemmer paa dem alle. 

Thi tog jeg fejl i meget, 

der randt dog tn mit Hjærte 

en Draabe Blod i fejlest Id, 

. . . Ak, Hjærteblod! ak, Ungdomstid! 

da lykkelig vi leged! 

Fik vi saa grumme Hænder, 
at frejdigt vi kan skære 
det halve af vort Hjærte ud, 
fordi det bar en anden Gud 
end den, vi nu bekender? 

Jeg har ej Raad at miste 

den mindste lille Time, 

der bar sin Skærv til den, jeg blev! 

hver Fryd, hver Spot, hver Tant, jeg drev, 

jeg gemmer til det sidste! 

Kald mig Iran fettig, Ven! 

jeg har ej Raad at angre 

min Ungdoms kaade, blinde Spot, 

min Ungdoms Spring blandt skønt og raat, 

min Ungdom! Ungdom! . . . Ven! 



II 
Og skulde jeg fælde den Tid, der gik, 
som klingende Tomhed, som falsk Musik, 
jeg maatte vel være et Vildmandskam, 
der aad af Hunger sit eget Barn! 

Saa meget, jeg ved, fører Livet med, 
de Tanker, de ejer ej blivende Sted, 
hvad klarligt straaler som Sandhed i Dag, 
det falmer i Morgen som taabelig Sag. 

Men ét, jeg ved, varer Livet ud: 

min Sjæl i dens spillende, spraglede Skrud, 

udelelig hel, ingen Tomme forødt 

fira den Gang, jeg blev af min Moder født! 

Vidt har den vandret, i Ørkner tit, 
men hvad den saa fandt sig, blev altsammen mit. 
Sandskorn og Guld — og hver usselig Ting 
umisteligt Led i en sluttet Ring. 

Og altsammen ejer den samme Værdi, 
thi altsammen fælded det Bund i den Sti, 
jeg vandred og vandrer, i Dag som i Gaar, 
fra da jeg blev Mand — ind i kommende Aar. 



III 
Og har jeg dyrket Dagens Sol, 
og har jeg tilbedt Døden 
og set mig glad paa en Viol 
og slidt mig syg for Føden, 



og har jeg fejret Elskovs Fest 
og kysset Kvindebarme, 
og har jeg præket som en Præst 
mod Blodets vilde Varme, 

jeg solgte gerne et Par Aar 
af dem, som er i Vente, 
for ft'a min Ungdoms viltre Vaar 
endnu et Kys at hente, 

gav gerne denne Solfoldsglans, 
der nu mit Hjerte fylder, 
for lidt af det, der Sind og Sans 
forpester og forgylder! 

Et Aar i Sorg, en Dag i Fryd I 
jeg valgte begge Dele 
for SyndefHheds beske Dyd 
og Sjælsfred og det hele! 

gav al Erfarings tunge Sum, 
min hele, bitre Viden 
for det at leunne være dum 
og gaa som blind til Striden, 

f6r det at eje Tyrketro, 

for det at kunne træde 

i Dag som Gud paa Regnbuebro 

og saa i Morgen græde! 

gav alt, hvad der for mig staar hen 
som Gry i Fremtidsskæret, 
for blot et Nu at være den, 
som jeg engang har været! 



IV 
Ransag dit Hjerte, siger du, 
ryd bort det onde, gem det gode, 
skil ud, hvad der er Giftsvamp i, 
riv Daarligdommen op med Rode! 

Ja — om jeg vidste blot bestemt, 
hvad der var Svamp og hvad en Rose; 
alt, hvad der i min Sjæl er gemt, 
har lejret sig som Muld i Mose. 

Og alt har kastet Frugt og Frø, 
hver maatte sit til Muldet give, 
og foar vi Vaar med Regn og Tø, 
da kalder Solen alt til Live. 

Og da staar Rose, Svamp i Flor, 
og jeg kan se det onde, gode, 
se Svamp, hvor Roser stod i Fjor, 
se Roser der, hvor Svampe grode. 

Ak, godt og ondt maa følges ad, 
faar sammen gro mod samme Himmel, 
jeg mægter ej det mindste Blad 
at bryde i den hele Vrimmel. 



Ja — jeg kan skifte Mening, 

det har jeg gjort saa mangen Gang, 

— hvem fik vel i Forlening 

den sidste Sandheds Himmelvang? 

Der gaar saa mange Drømme, 
saa mangen Tro i Blus og Brand, 
hver Vaar slaar friske Strømme 
imod den isgraa Vinterstrand. 

Lad Drømme brænde, Tro gaa ned 
og blive Støv langs Veje! 
det Ar, som de i Sjælen sved, 
bæ'r jeg som evigt Eje! 



VI 
Jeg har et Helgenskrin i Hus, 
af Uvejrssus, 
af Solens Guld, 
af Nat og fattigt Stjemesmuld 
saa skønt, saa sindrigt drevet: 
dér sover som i Helgenblund 
hver runden Stund, 
mit Liv, som jeg det leved. 

Naar for hver stakket Dagens Lyd, 

for Døgnets Fryd 

og Døgnets ondt 

og Døgnets Larmen Verden rundt 

mit Sind sig stille gemmer, 

da stiger der tn Skrinets Bund 

en Højtidstund, 

som sært mit Hjærte stemmer. 

Ej Klage, ikke Glædens Glød, 
— det er, som brød 
en Stjernehær 
i stille, stort, livsaligt Skær 
frem paa saa høj en Himmel 
og stirrer ned paa mig og mit 
saa Qemt, saa vidt, 
saa evig i sin Vrimmel. 

Og hver en Stjerne er et Smil, 

et bittert Smil, 

et Smil i Fryd, 

et Suk, en Sejr, en Klagelyd, 

en Drøm, en Graad i Nøden, 

Hver Haan, hver Spot, hvert lystigt Haab, 

hvert sorgfiildt Raab, 

mit Liv i evig Gløden! 

Da ved jeg ét, som helligt er, 

som helligt er: 

mit eget Liv 

i ondt og godt, mit eget Liv 

og intet uden dette, — 

jeg staar for Skrinet ond og god 

Og har ej Mod 

én levet Stund at slette! 



VII 
Jeg tror paa, at der findes 
en Gud etsteds — i dig, i mig, 
maaske bag Stjernerne, maaske 
i Støvet paa hver Alfarvej, 

en Gud, som væmmes saare 
ved alle dem, der bygger Hus 
ham og hans Magt til Ære 
og kaster sig for ham i Grus, 

en Gud, som evigt ynker 

hver Sjæl, der ydmygt hylder ham, 

fordi han er lidt større 

end denne stakkels Verdens Lam, 

en Gud, som viger ft'a dig, 
hvis du vil krybe for hans Fod 
og raadløs skjule i en Bøn 
din egen Fattigdom paa Mod, 

en Gud, som stum forstener 
for Klage som for Fryderaab 



108 ^ VIGGO STUCKENBERG: SNE 



højt over dine Sorger, 
højt over dine Haab, 

en Gud, som ser — ser evigt 

i ubrudt Tavshed, ubrudt Ro 

paa dig og dit og gemmer 

hver Gang du græd, hver Gang du lo, 

en Gud, hvis Øje følger 
din Færd i al dens op og ned 
og ved om, hvor du vandt og slap, 
saa dømmende Besked, 

en Gud, hvis Blik bestandig 
ser paa dig, om du vædrer rank 
trods dybest Stik, trods ondest Kval, 
hvad eller om dit Hoved sank, 

en Gud, som ikke skænker 
den mindste Hjælp dig i din Nød, 
men vil, at du skal bøde selv, 
hvad selv du i din Færd forbrød, 

at han engang kan skænke 
dig Hvile ved sin Side, 
fordi du holdt dig selv i Hævd, 
hvad ondt han lod dig lide. 

fordi du stod saa stolt som han 
i ondt og godt, i smaat og stort, 
fordi uovervunden 
du vandrer ud af Livets Port. 

SNE 

Hvide Jord, tavse Sne! 

Fred, hvis Aandepust i Mulde gemmer 

Soltids Fryd og Soltids Ve, 

Luft, hvor ingen Fugl sin Strube stemmer, 

dybe Fred, der sletted ud 
Finkens Jubel, Droslens Klage, 
bærende dit Klosterbud 
gennem stille Vinterdage, 

— se, du blev mig til en Gud, 
kold og klar, og tavs du hefter 
om mit Sind den Lykkes Skrud, 
som jeg rastløs ledte efter. 

Lykken ved at følge stum 
Livets Millioner Sange, 
for at vinde ud en Sum 
af tre fire rene Klange, 

Ensomhedens Vinterfred, 
hvor paa Nattens høje Himmel 
Stunderne, der stille led, 
funkler fi'em som Stjernevrimmel. 

